**Ministru kabineta noteikumu projekta**

**„****Grozījums Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījums Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots vienlaikus ar grozījumiem Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem” un Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”, kuriem pēc 2018.gada 31.decembra ir jāatbilst Komisijas 2014.gada 17.jūnija Regulai (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu.  Tiek veikti grozījumi arī Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība” (turpmāk – MK noteikumi Nr.586).  Minētie grozījumi Ministru kabineta noteikumos ir savā starpā saistīti, tādēļ grozot vienus, attiecīgi ir jānodrošina saskaņotība arī saistītajos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr.586 5.punkts nosaka, ka iesniedzot Nacionālajā kino centrā iesniegumu par filmu producentu reģistrēšanu filmu producentu reģistrā, filmu producents tam pievieno kvīts kopiju (uzrāda oriģinālu), kas apliecina valsts nodevas samaksu saskaņā ar normatīvajiem aktiem par filmu producentu reģistrācijas valsts nodevu.  Vienlaikus ar Projektu tiek veikti grozījumi MK noteikumos Nr.586, kuros šo noteikumu 5.punkts tiek izteikts šādā redakcijā:  „5. Nacionālais kino centrs pēc šo noteikumu 4.punktā minētā iesnieguma saņemšanas saskaņā ar normatīvajiem aktiem par filmu producentu reģistrācijas valsts nodevu sagatavo rēķinu par filmu producentu reģistrācijas valsts nodevu un nosūta to filmas producentam, kas rēķinu apmaksā trīs darba dienu laikā.”.  Ņemot vērā minēto, Projektā nepieciešams precizēt filmu producentu reģistrācijas valsts nodevas apmaksas kārtību, nosakot, ka valsts nodevu filmu producents apmaksā trīs darba dienu laikā pēc Nacionālā kino centra izrakstīta rēķina saņemšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālais kino centrs, Latvijas Kinoproducentu asociācija, Latvijas Filmu Servisa producentu asociācija un Latvijas Kinematogrāfistu savienība. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz filmu producentiem, kuri nodrošinās filmu veidošanu Latvijā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Vienlaikus ar Projektu tiek virzīti izskatīšanai Ministru kabinetā šādi tiesību aktu projekti:  1) Ministru kabineta noteikumu projekts „Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem””, kas nosaka:  a) publiskā finansējuma konkursam pieteikto filmu nozares projektu sagatavošanas noteikumus, to vērtēšanas kritērijus, lēmumu pieņemšanas kārtību, kā arī finansēto projektu uzraudzības kārtību;  b) finansējuma piešķiršanas kārtību.  2) Ministru kabineta noteikumu projekts „Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”” sagatavots, lai efektivizētu līdzfinansējuma piešķiršanas kārtību ārvalstu filmu uzņemšanai Latvijā;  3) Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”” sagatavots, lai precizētu kārtību, kādā jāreģistrējas filmu producentiem. |
| 2. | Atbildīgā institūcija | Kultūras ministrija, Nacionālais kino centrs. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē ir saskaņots ar Latvijas Kinoproducentu asociāciju, Latvijas Filmu Servisa producentu asociāciju un Latvijas Kinematogrāfistu savienību. |
| 2. | Sabiedrības līdzdalība projekta izstrādē | Pirms Projekta izstrādes ir notikusi Filmu padomes sēde, kurā šo grozījumu nepieciešamība ir pārrunāta un atbalstīta (2018.gada 28.jūnija Latvijas Filmu padomes sēdes protokols Nr.2018/3). |
| 3. | Sabiedrības līdzdalības rezultāti | Pirms Projekta izsludināšanas Valsts sekretāru sanāksmē Latvijas Kinoproducentu asociācijas, Latvijas Filmu Servisa producentu asociācijas un Latvijas Kinematogrāfistu savienības pārstāvji ir iepazinušies ar Projektu un ar to saistītajiem grozījumiem normatīvajos aktos, ir snieguši savus priekšlikumus, kā arī ir iegūts apstiprinājums, par Projekta un ar to saistītajiem grozījumiem normatīvajos aktos virzīšanu izsludināšanai Valsts sekretāru sanāksmē. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Mednis 67358859

[Edgars.Mednis@nkc.gov.lv](mailto:Edgars.Mednis@nkc.gov.lv)